C 100/18
EL
Επίσημη Εφημερίδα της Ευρωπαϊκής Ένωσης
16.3.2023
2.3.
Σύμφωνα με την Ευρωπαϊκή Επιτροπή, οι γυναίκες αντιπροσωπεύουν περίπου το 52 % του συνολικού πληθυσμού της Ευρώπης, αλλά αποτελούν το 34,4 % των αυτοαπασχολούμενων και το 30 % των επιχειρηματιών νεοφυών επιχειρήσεων (3).
2.4.
Ομάδες που έχουν ιδρυθεί αποκλειστικά από άνδρες λαμβάνουν σχεδόν το 92 % του συνόλου των επιχειρηματικών κεφαλαίων που επενδύονται στην Ευρώπη.
Όσον αφορά τη χρηματοδότηση, σε αρχικά στάδια μόνο το 1 % της χρηματοδότησης διατίθεται σε εταιρείες που διευθύνονται από γυναίκες, και το ποσοστό αυτό δεν ξεπερνά ποτέ το 30 % στα μεταγενέστερα στάδια, παρότι οι ομάδες που έχουν ιδρυθεί από γυναίκες και οι ομάδες που αποτελούνται και από τα δύο φύλα διαπιστώνεται ότι ξεπερνούν σε επιδόσεις τους άνδρες ομολόγους τους (4) (5) (6) (7).
2.5.
Τον Μάρτιο του 2017 ο ΟΟΣΑ ανέφερε ότι οι γυναίκες είναι λιγότερο πιθανό σε σχέση με τους άνδρες να αναφέρουν ότι μπορούν να έχουν πρόσβαση στη χρηματοδότηση που απαιτείται για την ίδρυση επιχείρησης σε όλες τις χώρες εκτός από τις Ηνωμένες Πολιτείες, το Μεξικό, την Ελλάδα και την Ινδονησία.
Αυτό το χάσμα μεταξύ των φύλων μπορεί να συνδεθεί με το γεγονός ότι οι γυναίκες έχουν χαμηλότερα επίπεδα εμπειρίας και δραστηριοποιούνται σε τομείς με υψηλό ανταγωνισμό και χαμηλή ανάπτυξη, καθώς και με τη μεροληπτική ως προς το φύλο βαθμολόγηση της πιστοληπτικής ικανότητας και με τα στερεότυπα φύλου στις αξιολογήσεις των επενδύσεων.
Οι γυναίκες συχνά παρεμποδίζονται επίσης από την περιορισμένη πρόσβαση σε βασικές χρηματοπιστωτικές υπηρεσίες (π.χ. λογαριασμούς όψεως και ταμιευτηρίου) (8).
Επιπλέον, οι αυτοαπασχολούμενες γυναίκες είναι πιθανότερο να αποθαρρύνονται ως δανειολήπτες από ό,τι οι αυτοαπασχολούμενοι άνδρες.
2.6.
Σύμφωνα με τη στρατηγική της Ευρωπαϊκής Επιτροπής για την ισότητα των φύλων 2020-2025, μόνο ένας στους δέκα υπεύθυνους λήψης αποφάσεων σε εταιρείες επιχειρηματικών κεφαλαίων και ιδιωτικών επενδυτικών κεφαλαίων είναι γυναίκες, αν και ορισμένοι ιδιωτικοί οργανισμοί που θεωρείται ότι λειτουργούν δίνοντας έμφαση στη διάσταση του φύλου έχουν 72 % γυναίκες εταίρους.
Σύμφωνα με τα ευρήματα, κατά μέσο όρο, το 85 % των ομόρρυθμων εταίρων επιχειρηματικού κεφαλαίου είναι άνδρες και μόνο το 15 % είναι γυναίκες.
Όταν οι γυναίκες είναι εταίροι, συνήθως είναι εταίροι μικρότερων οργανισμών.
2.7.
Η πανδημία της νόσου COVID-19 διεύρυνε τις ανισότητες μεταξύ των φύλων και τις οικονομικές ανισότητες.
Από κοινωνική και οικονομική άποψη, υπάρχει σαφής διάκριση ως προς τον αντίκτυπο του κορονοϊού μεταξύ των φύλων.
Η πανδημία της νόσου COVID-19 είχε επίσης αντίκτυπο στην πρόσβαση των γυναικών στη χρηματοδότηση.
Αν και λείπουν τα αριθμητικά στοιχεία για την Ευρώπη, οι Ηνωμένες Πολιτείες αντιμετώπισαν διεύρυνση του ήδη υφιστάμενου χάσματος μεταξύ των φύλων όσον αφορά τη χρηματοδότηση επιχειρηματικών κεφαλαίων για νεοφυείς επιχειρήσεις που διευθύνονται από γυναίκες (9).
2.8.
Σε παγκόσμιο επίπεδο, η ευαισθητοποίηση σχετικά με τις επενδύσεις που προάγουν την ισότητα των φύλων αποκτά ολοένα και μεγαλύτερη δυναμική.
Ωστόσο, το ευρωπαϊκό επενδυτικό οικοσύστημα για τις γυναίκες επιχειρηματίες και ιδρύτριες εξακολουθεί να είναι κατακερματισμένο και στερείται συστημικής και στρατηγικής εστίασης στη διάσταση του φύλου (10).
Τα ειδικά ταμεία για την ισότητα των φύλων σπανίζουν και οι πρωτοβουλίες αυτές δεν κατορθώνουν να προσελκύσουν περισσότερες γυναίκες επιχειρηματίες.
Περίπου 50 % της χρηματοδότησης στην Ευρωπαϊκή Ένωση προέρχεται από χρήματα των φορολογουμένων.
Μια συλλογική προσπάθεια σε επίπεδο ΕΕ για τη δημιουργία ενός περισσότερο ευαισθητοποιημένου ως προς το φύλο και ισότιμου οικοσυστήματος χρηματοδότησης, παράλληλα με τη συνοδεία καθ’ όλη τη διαδικασία δημιουργίας επιχείρησης, μπορεί να οδηγήσει στη συναίνεση και να βοηθήσει να υπερκεραστούν τα εμπόδια για την επίτευξη της αλλαγής.
2.9.
Όταν μιλάμε για επενδύσεις που προάγουν την ισότητα των φύλων, πρέπει να έχουμε επίγνωση όλων των διασταυρώσεων με άλλες ανισότητες που επηρεάζουν ακόμη περισσότερο την πρόσβαση στη χρηματοδότηση, όπως οι γυναίκες με αναπηρία, οι γυναίκες με χαμηλή κοινωνικοοικονομική κατάσταση, οι νέες γυναίκες, οι γυναίκες με μεταναστευτικό υπόβαθρο, ή η διασταύρωση με το σεξουαλικό προσανατολισμό, τη φυλή κ.λπ.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Eurostat και Ευρωπαϊκή Επιτροπή.
The State of European Tech 2020 (Η κατάσταση της ευρωπαϊκής τεχνολογίας)· Atomico (2020).
Γιατί οι γυναίκες επιχειρηματίες χάνουν τη χρηματοδότησή τους; Reflections and considerations — Executive summary (eib.org) (Γιατί οι γυναίκες επιχειρηματίες χάνουν τη χρηματοδότηση; Σκέψεις και εκτιμήσεις — Συνοπτική παρουσίαση) (eib.org).
Funding women entrepreneurs: How to empower growth (Χρηματοδότηση των γυναικών επιχειρηματιών: Τρόποι να ενισχυθεί η ανάπτυξη), 2020.
https://europeanwomeninvc.idcinteractive.net/8/ COSME Programme Call for Proposals Encouraging community building around the issue of women entrepreneurship — Management and running of the WEgate platform (Πρόσκληση υποβολής προτάσεων του προγράμματος COSME — Ενθάρρυνση της δημιουργίας κοινότητας σχετικά με το ζήτημα της γυναικείας επιχειρηματικότητας — Διαχείριση και λειτουργία της πλατφόρμας WEgate).
Women-Led Startups Received Just 2.3% of VC Funding in 2020 (hbr.org) [Οι νεοφυείς επιχειρήσεις που διευθύνονται από γυναίκες έλαβαν μόλις το 2,3 % της χρηματοδότησης επιχειρηματικών κεφαλαίων το 2020 (hbr.org)].
UN Women (2021) Investment with a gender lens in Europe (Επενδύσεις που προάγουν την ισότητα των φύλων στην Ευρώπη).